Leza

Leza Arabako hegoaldeko udalerria da. Arabako Errioxa eskualdean dago, Gasteiztik 40 bat kilometrora. 203 biztanle dauzka 2019ko datuen arabera.

Geografia

Ingurune naturala 
Toloñoko mendilerroaren magalean dago, lau samarra den lurraldean. Mayor eta Leza ibaiek zeharkatzen dute udalerria.

Udalerri mugakideak 
 Iparraldean: Guardia eta Lagran.
 Hegoaldean: Navaridas.
 Ekialdean: Guardia.
 Mendebaldean: Navaridas eta Villabuena Araba.

Historia 
X. mendean jada, Leça bezala aipatzen dute dokumentuek. Guardiako herria izan zen 1666ko azaroaren 17ra arte, Espainiako Carlos II. erregeak hiribildu izendatu zuen arte.

Demografia

Politika 
2011ko maiatzaren 22ko hauteskundeetako emaitzen ondorioz, EAJko José Ignacio Pérez de Loza hautatu zuten alkate.

Alkateak 

Hauek izan dira Lezako azken alkateak:

a Alkateak ez zuen legegintzaldia bukatu.

Garraioa 
Araba Bus sareko eta lineek zerbitzua ematen diote udalerri honi:

Gainera, Eskualdeko Garraioa sareak linea bat ditu udalerrian:

Kultura

Jaiak eta ospakizunak 
 Abuztuaren 14-17 bitartean, San Roke zaindariaren omenezko jaiak ospatzen dira.

Ondasun nabarmenak 

 San Martin Toursekoari eskainitako eliza, harlanduz eraikia.
 Lezako ospitalea, 1934an Pablo Zabalo arkitektoaren diseinuari jarraituz eraikia.Euskal Herrian Mugimendu Modernoaren barruko obra nagusietakoa da. Administratiboki Guardia udalerrian dago, Lezako lurrek inguratzen duten exklabe batean.
 El Sotillo izeneko trikuharria, Guardiarako bidean.

Lezar ezagunak 

 Emilio Lope Vallejo (1936-), margolaria.
 Demetrio Perez de Loza Bordagarai (1870-1952), apaiz eta idazle euskalduna.

Erreferentziak

Ikus, gainera 

 Araba
 Arabako udalerrien zerrenda
 Arabako Errioxako kuadrilla

Kanpo estekak 

  Leza Auñamendi entziklopedian.
  Lezari buruzko webgunea.

Leza